Prime Willow-JeanWILLOW-JEAN PRIME (Labour): Madam Assistant SpeakerTō aroha he karere ki te aoPuritia ko ngā kaupapa kia mau Ngā tamariki toa kei te rangi eE hāereere ana e taukuri e. E Te Māngai o Te Whare ko ahau te kaikōrero whakamutunga o te pānuitanga tuarua o tēnei pire. Nō reira he tino hōnore tēnei mōku te tū ki te kōrero e pā ana ki tēnei pire. I au e whakaaro ake ana ā me pēhea rā taku kōrero ka toko ake te whakaaro a tēnei waiata i roto i a au ā i hiahia au te tīmata taku kōrero i tēnei waiata. Tuatahi me mihi au ka tika ki te Pirimia nāna tēnei pire i kawe mai ki Te Whare Pāremata. Nāna tēnei whakaaro i kawe mai ki Te Whare Pāremata. Koia nei tētahi o ngā take i haere mai ia i uru mai ia ki roto i Te Whare Pāremata. Ko tōna hiahia tōna whāinga matua ko tēnei te wāhi tēnei te motu puta noa i te ao te wāhi pai kia tipu ake hei tamariki. He tuatahitanga tēnei. Āe i tēnei wā he hītori. E hiahia ana ahau ki te mihi ki tērā taha o Te Whare nā te mea kua tautoko i tēnei pire. Te nuinga o ngā pāti i roto i Te Whare. E ngau kino nei tēnei take i roto i Te Tai Tokerau. Āe ko te pēpi e inu ana i te pātara te wai i te huka. He aha ai? Nā te pōhara o te whānau ki te hoko i te miraka mō te pēpi. E kai ana i te rohi me te wai noa iho hei whakakī i te puku o te tamaiti. Ko te tamaiti e haere ana ki te kura horekau he kai. Ko ngā taitamariki i kōrero mai e taku tāne he kura māhita e ngaro āna tamariki i te mutunga o te tau he kai tahi te kaupapa. Ka pātai atu ia ki tētahi o ngā tama he aha te take kāhore koe i haere mai ki te kura i taua rā. Hei ko tāna matua nā te mea horekau he rima tāra hei koha mō te kai mutunga o te tau. Ka tangi hotuhotu tana ngākau. Ināianei māna e hoko ngā kai hei kai tahi mō te mutunga o te tau. Mō ngā kōtiro ngā tamāhine kāhore e ngaro ana i te kura nā te mea horekau te whānau e taea ana ki te hoko ngā kōre ngā puru ngā kapu rānei i te wā e heke ana te toto o ngā kōtiro. E ngaro ana i te kura. Mō ngā tamariki ngā taitamariki kāhore e whiwhi ana te raihana mō te taraiwa motokā. He aha te take mehemea ka pātai nā te mea horekau he moni hei utu i te nama kia whiwhi i tana raihana. Horekau he motokā tō te whānau horekau he penehīni he warrant rego aha rānei. Mō ngā tamariki e mōhio ana ahau e noho ana e moe ana i roto i ngā tēneti ngā karāti ngā whare makariri mākū anō hoki. Tētahi tamaiti i whiwhi i te karahipi mō te haere ki te whare wānanga engari horekau he moni kia utu i te tīkiti kia rere atu ia ki te whare wānanga. Koirā te pōharatanga. Koirā ngā kino o tēnei mea te noho pōhara. Whakamau ko taku titiroTe rerenga o te rāTau ana te ahuru eKi te manawa Ko tēnei pire ko ngā painga ka hanga i ngā whāinga kia whakaheke i te noho rawakore. Ia te tau ia te tau ka rīpoata ā-tau te kāwanatanga he aha ngā mahi kia whakaheke i te noho rawakore. Te Minita mō te Pūtea ia tau ia tahua pūtea me um me tuki me pēhea rā te whakaheke i te noho rawakore o ngā tamariki. He rautaki anō hoki mō te oranga o ngā tamariki. Koirā ngā kaupapa nui kei roto i tēnei pire. E hiahia ana ahau ki te mihi ki te neke atu i te ono rau o ngā tāngata i tono mai ō rātou whakaaro mō tēnei pire. Ka nui te mihi ki a rātou ka whai wā ki te tono mai ō rātou whakaaro. Te nuinga i tautoko. E hiahia hoki ana ahau ki te mihi ki a rātou ā i roto i ngā hapori e mahi kaha nei ki te tiaki i ngā tamariki i roto i ō rātou ake hapori. Hei kōrero whakamutunga māku e whakaaro ana ahau i tētahi whakataukī. Ko ngā tamariki he taonga tuku iho. Ko tētahi whakataukī mō te tamariki mō te tamaiti. Ko te piko o te māhuri tērā te tipu o te rākau. Mehemea e hiahia ana tātou kia tipu kaha kia tipu tika wā tātou tamariki kia tū tangata ai rātou i roto i tēnei ao he mea nui te whakaruruhau. Te whāngai te ngaki te tiaki kia puāwai. Horahia e matariki Ki te whenuaHei māramatanga mō te motu eKia tipu he puāwai hōnoreMō te pani mō te rawakore e!Tēnā tātou katoa. Ka whakairihia tēnei pire ki Te Whare. [Your love is the gospel to the worldAdhere to the commandmentsThe missioners to heavenAre now long gone alas!Madam Assistant Speaker I am the final speaker for the second reading of this bill. Therefore it is a great honour for me to stand and speak about this bill. When I was considering how my speech should go the thought of this song came to me and I wanted to start my address with this song. Firstly I should rightly acknowledge the Prime Minister who brought this bill to the House. She brought this idea to Parliament. This is one of the reasons she came here entered Parliament. Her desire her main aim was that this country be the best the best of all around the world for children to grow up in. This is a first. Yes at this time it's history-making. I want to acknowledge the Opposition for supporting this bill as do most of the parties in this House. This issue is hard-hitting in Te Tai Tokerau. Yes babies are drinking from bottles water and sugar. Why? Because of the poverty-stricken families unable to buy milk for the baby. They're eating only bread and water to fill the child's stomach. The child who is going to school has no food. The children spoken of by my husband a school teacher were absent at the end of the year on the occasion of a shared meal. He asked one of the boys Why didn't you come to school on that day?" He responded "Sir because I didn't have $5 to contribute for the year-end meal." His heart was sobbing. Now he buys the food to be eaten together for the end of the year. Regarding the girls the daughters they are absent from school because the family isn't able to buy pads tampons or cups when the girls are menstruating. They are absent from school. Regarding the children youth not getting their licence to drive cars what is the reason? It is because there is no money to pay the cost to get their licence. The family has no car no petrol no warrant no rego or anything else. Children are living and sleeping in tents in garages in cold and damp houses. One child received a scholarship for going to university but there was no money to pay the ticket so they could fly to the university. That is poverty. These are the evils of living in poverty. My gaze is transfixedTo where the sun risesSubdued Is the palpitating heart.This bill its attributes create goals to reduce living destitute. Every year the Government reports on what can be done to reduce living in poverty. The Minister of Finance every year every Budget should address how to reduce the impoverished living of children. Another strategy too for the well-being of children. They are the main initiatives in this bill. I want to thank the over 600 people who sent in their thoughts about this bill. Many thanks to those who had time to send in their thoughts. Most were in support. I also want to acknowledge those in the communities working tirelessly to look after the children in their own communities. As my last utterance I am thinking of a proverb. Children are a treasure passed down to us. The unfurling tip of the sapling is the growth of the tree. If we want our children to grow strongly and correctly and to stand tall as people in this world protection is important. Feeding cultivating caring so they blossom. Spread your light oh MatarikiOn to the earthAs a guiding light for this landMay the seed became an honoured bloomFor the poor for the needy.Thank you all. I commend this bill to the House.]"